Millist infot siis Internet võimaldab vahetada ja kuidas? Kõigepealt saavad Interneti kasutajad saata üksteisele kirju - vastandina tavapostile nimetatakse seda elektronpostiks või e-postiks ehk eesti keeles ka meiliks. Selleks on igal Interneti kasutajal kindel aadress - elektronposti  aadress ehk meiliaadress. Tavaposti aadressidega võrreldes on elektronposti aadress tavaliselt palju lühem ja meeldejätmiseks mugavam: ta moodustatakse kasutajanimest, märgist "@" ja arvuti või alamvõrgu nimest, mida kasutaja pruugib. Näiteks USA presidendi meiliaadress on president@whitehouse.gov ja minu autori aadress valdo@rk.ee. Eks ole palju parem meelde jätta, kui pikki kohanimesid ja postiindekseid! Ja taolised aadressid toimivad üle kogu maailma!